CELEX: C2007/183/72
Language: mt
Date: 2007-08-04 00:00:00
Title: Kawża T-208/07: Rikors ippreżentat fil- 5 ta' Ġunju 2007 — BOT Elektrownia Belchatów et vs Il-Kummissjoni

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/37
            
         Rikors ippreżentat fil-5 ta' Ġunju 2007 — BOT Elektrownia Belchatów et vs Il-Kummissjoni
   (Kawża T-208/07)
   (2007/C 183/72)
   Lingwa tal-kawża: L-Ingliż
   Partijiet
   
      Rikorrenti: BOT Elektrownia Bełchatów S.A (Rogowiec, il-Polonja) BOT Elektrownia Turów S.A. (Bogatynia, il-Polonja), BOT Elektrownia Opole S.A. (Brzezie, il-Polonja), Elektrownia “Kozienice” S.A. (Świerże Górne, il-Polonja), Elektrownia Połaniec S.A. — Grupa Electrabel Polska (Połaniec, il-Polonja), Elektrownia “Rybnik” S.A. (Rybnik, il-Polonja), Elektrownia Skawina S.A. (Skawina, il-Polonja), Elektrownia “Stalowa Wola” S.A. (Stalowa Wola, il-Polonja), Południowy Koncern Energetyczny S.A. (Katowice, il-Polonja), Zespół Elektrowni Dolna Odra S.A. (Nowe Czarnowo, il-Polonja), Zespół Elektrowni Ostrołęka S.A. (Ostrołęka, il-Polonja) u Zespół Elektrowni Pątnów-Adamów-Konin S.A. (Konin, il-Polonja) (rappreżentanti: B. Krużewski, M. Ciemiński, J. Młot-Schönthaler, N. Dodoo u S. Boullart, avukati)
   
      Konvenuta: Il-Kummissjoni tal-Komunitijiet Ewropej
   Talbiet tar-rikorrenti
   
               —
            
            
               tannulla d-deċiżjoni;
            
         
               —
            
            
               tikkundanna lill-Kummissjoni tbati l-ispejjeż.
            
         Motivi u argumenti prinċipali
   Ir-rikorrenti jitolbu l-annullament tad-Deċiżjoni tal-Kummissjoni tas-26 ta' Marzu 2007 dwar il-proposta ta' emenda tal-pjan nazzjonali ta' allokazzjoni ta' kwoti ta' emissjoni ta' gassijiet serra għall-perijodu 2008-2012 innotifikat lill-Polonja skond id-Direttiva 2003/87/KE (1).
   In sostenn tar-rikors tagħhom ir-rikorrenti jallegaw li l-Kummissjoni żbaljat meta adottat deċiżjoni li sostanzjalment tnaqqas, inter alia, il-kwantità totali ta' kwoti ta' emissjoni tas-CO2 li installazzjonijiet koperti mid-Direttiva 2003/87/KE jistgħu jemettu.
   F'dan ir-rigward, ir-rikorrenti jsostnu li l-Kummissjoni kisret il-forom sostanzjali stabbiliti mid-Direttiva 2003/87/KE billi hija i) adottat illegalment id-deċiżjoni kkontestata wara li skada l-perijodu ta' tliet xhur stabbilit mill-Artikolu 9(3) tad-Direttiva, u ii) illegalment naqqset id-dritt tar-rikorrenti li jiġu kkonsultati qabel l-adozzjoni mill-Polonja ta' pjan definittiv ta' allokazzjoni ta' kwoti ta' emissjoni ta' gassijiet serra għall-perijodu 2008-2012.
   Barra minn dan, ir-rikorrenti jsostnu wkoll li l-Kummissjoni abbużat mill-poteri mogħtija lilha mid-Direttiva 2003/87/KE billi hija i) adottat rata wisq baxxa ta' żieda fil-PGD għall-Polonja u relazzjoni tat-tnaqqis ta' emissjoni wisq stretta, li wasslu għal allokazzjoni ta' stima baxxa ħafna tal-kwota totali ta' emissjonijiet għall-Polonja; u ii) fixklet l-għan proprju tad-direttiva bħala strument effettiv fl-ispiża sabiex jintlaħqu l-obbligi ta' emissjoni ta' gassijiet serra tal-partijiet tal-Protokoll ta' Kyoto billi jitnaqqas il-livell nazzjonali ta' emissjoni għall-2008-2012 ħafna lil hinn minn dak li kien mitlub mill-Polonja sabiex twettaq l-għan ta' Kyoto.
   Fl-aħħar nett, ir-rikorrenti jikkontestaw li l-Kummissjoni ma kkunsidratx il-prinċipji ta' ċertezza legali, proporzjonalità, trattament ugwali u l-obbligu ta' kooperazzjoni instituzzjonali kif ukoll l-obbligu ta' motivazzjoni.
   
      (1)  Id-Direttiva tal-Parlament Ewropew u tal-Kunsill 2003/87/KE tat-13 ta' Ottubru 2003, li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE (ĠU 2003 L 275, p. 32).